21 ફેબ્રુઆરીએ એક કાર્યક્રમ પૂણેમાં યોજાયો. અનોખો કાર્યક્રમ. રાજ ઠાકરેએ એક પત્રકારની જેમ શરદ પવારને સવાલો પૂછ્યાં, શરદ પવારે નેતાની જેમ જવાબો આપ્યાં. આ બંનેના જેવા સંબંધો નરેન્દ્ર મોદી સાથે છે તેવા જ સંબંધો તેમના એકબીજા સાથે પણ છે. એકબીજાને દીઠાં પણ ન ગમે તેવા સંબંધો. બીજીબાજુ મહારાષ્ટ્રમાં પણ જરૂર પડી ત્યારે શરદ પવારે શિવસેનાનો અને બાલાસાહેબ ઠાકરેનું સમર્થન લીધું હતું તે વાત અજાણી નથી. તે જૂનું રાજકારણ રાજ ઠાકરે સારી રીતે જાણે છે, કેમ કે તેઓ જ કાકાસાહેબ ઠાકરેની વધારે નજીક અને વારસદાર મનાતા હતાં. બાદમાં શિવસેના છોડવી પડી અને ભાજપનો સાથે મળશે નહીં તેમ લાગ્યું ત્યારે શરદ પવારના પક્ષ એનસીપી જ તેમણે સંભવત સાથી પક્ષ ગણવો પડે. કોંગ્રેસ સાથે એટલું મોડું આડવેર છે કે કદી તેની સાથે સમજૂતી શક્ય નથી.